
REFERAT
privind aprobarea proiectelor de activitate sportivă si a contribuţiilor financiare acordate de la bugetul local , prin asocierea dintre Municipiul Timişoara şi structuri sportive, asociaţii sau fundaţii fară scop patrimonial, pe  anul 2015
 Municipiul Timişoara a susţinut continuu şi a determinat prin finanţările acordate anual,de la bugetul local, promovarea si derularea unui numar tot mai mare de proiecte de activitate sportivă ale structurilor sportive si organizatiilor locale, care s-au încadrat în programele de utilitate publică, de interes naţional, lansate de administraţia centrală a sportului, respectiv programul ,,Promovarea sportului de performanţă ’’şi programul ,, Sportul pentru toţi”. 

În anul 2014 Municipiul Timişoara a alocat pentru proiecte de activitate sportivă,  contribuţii financiare si cotizaţiile anuale, respectiv 37 contracte de asociere cu structuri sportive reprezentând jocuri sportive şi discipline individuale, asociaţii sau fundaţii fără scop patrimonial, respectiv finanţarea prin cotizaţii anuale a activităţii sportive desfaşurate de cele 4 asociaţii sportive în care Municipiul Timişoara are calitate de membru asociat: ACS Poli Timişoara, Rugby Club Municipal Universitatea de Vest Timişoara, Baschet Club Timişoara şi Clubul de Handbal Politehnica Timişoara.
Alocarea bugetului activităţii sportive, defalcat pe cotizaţii anuale, respectiv contribuţii financiare în cadrul asocierilor încheiate cu structurile  sportive (asociaţii, cluburi sportive, asociaţii judeţene pe ramuri de sport, organizaţii sportive), a avut temei legal :Legea nr.69/2000 a educaţiei fizice şi sportului modificată şi completată prin Ordonanţa de urgenţă a Guvernului nr. 58 din 22 septembrie 2014, art. VII, pct 1; Legea nr.215/2001 privind administraţia publică locală; Legea 350/ 2005 privind regimul finanţărilor nerambursabile din fonduri publice alocate activităţilor nonprofit de interes general; Legea nr.273/2006 privind finanţele publice locale; Hotararea de Guvern nr.1447/2007,completată cu Hotarârea de Guvern nr.888/2013, privind aprobarea normelor activitatii sportive;. HCLMT nr.147/2014 privind aprobarea  Regulamentului privind regimul finanţărilor acordate de la bugetul local al Municipiului Timişoara, pentru proiecte de activitate sportivă.

Pentru dezvoltarea  sportului de performanţă timişorean şi a participării populaţiei în cadrul proiectelor Sportul pentru toţi, este necesară alocarea unor contribuţii financiare din  bugetul local şi în anul 2015, prin asocieri încheiate cu structuri sportive cu echipe de jocuri sportive şi secţii de discipline sportive individuale, organizaţii. 
Totodată, în momentul de faţă, Municipiul Timişoara , în calitate de membru în asociaţii sportive reprezentând jocurile sportive de baschet masculin, fotbal, rugby şi handbal masculin,  asigură continuitatea acestor proiecte, finanţând prin  cotizaţii din bugetul local, activitatea sportivă de înaltă performanţă şi asigurând cadrul de organizare cu susţinere din fonduri publice în municipiu, pentru dezvoltarea acestor jocuri menţionate.
 Prin HCLMT nr.29 /13.02.2015 a fost aprobat bugetul local pe anul 2015, care prevede
 la cap 67.02.05.01- Sport suma de 18.000.000 lei, pentru parteneriatele locale în sport. Din aceasta sumă a fost angajată suma de 14.200.000  lei, pentru finanţarea cotizaţiilor anuale ale asociaţiilor sportive în care Municipiul  Timişoara este membru, suma de de 2.223.698,66   lei pentru plăţile restante pentru anul 2014, rezultând valoarea disponibilă de 1.576.301,34  lei.  

In baza Regulamentului privind regimul finanţărilor acordate de la bugetul local al Municipiului Timişoara, pentru proiecte de activitate sportivă, Biroul Baze Sportive a organizat  sesiunea de selecţie publică pentru alocarea finanţării proiectelor de sport, pe anul 2015.Au fost derulate toate etapele cuprinse în Regulament, respectiv privind informarea publică şi transparenţa decizională, verificarea dosarelor de finanţare depuse privind eligibilitatea, analiza şi evaluarea proiectelor eligibile. 

Biroul Baze Sportive, care a asigurat secretariatul sesiunii, a întocmit un Raport de prezentare, pe care l-a inaintat Comisiei de evaluare şi analiză numită prin H.C.L.M.T. nr. 9/26.06.2012. Comisia, formată din 5 consilieri locali, în urma analizei şi evaluării proiectelor, a întocmit Raportul cu rezultatele proiectelor de sport aprobate pentru alocarea contribuţiei financiare pe anul 2015, din bugetul local al Municipiului Timişoara. Dintr-un total de 43 de proiecte, au fost declarate eligibile un număr de 40 proiecte. 


Ţinând seamă de bugetul disponibil, in raport cu numarul de proiecte depuse ,Comisia  de analiză şi evaluare a hotărât următoarele: 

- să finanţeze proiectele care au majoritatea acţiunilor  în semestrul I 2015 ;

- pentru proiectele care se vor desfăşura în semestrul II se propune finantarea în această sesiune de selecţie pentru proiecte de avengură internaţională, pentru care trebuie lansate din timp actiunile de organizare si invitaţiile de participare a oficialiilor şi sportivilor străinii ;

- finanţarea proiectelor să fie realizată astfel încât contribuţia financiară alocată sa fie în sumă minimă necesară pentru derularea proiectului ; comisia nu este de acord cu subfinanţarea proiectelor eligibile sub o valoare minim necesară, întrucat nu ar putea fi asigurată îndeplinirea obiectivelor proiectului ;

- proiectele a căror acţiunii sunt în trim III şi IV să fie finanţate într-o următoare sesiune de finanţare, după suplimentarea bugetului activităţii sportive şi efectuarea selecţiei publice în baza  Regulamentului privind regimul finanţărilor acordate de la bugetul local al Municipiului Timişoara, pentru proiecte de activitate sportivă, aprobat prin H.C.L.M.T. nr.147/25.03.2014;

Astfel, Comisia de analiză şi evaluare a hotărât să propună pentru finanţare în această sesiune de selecţie, un număr de 24 de proiecte, care au fost cuprinse în Raportul cu rezultatele proiectelor de sport, emis in data de 16.04.2015. Referitor la proiectul sportiv depus de structura sportiva BC Timba Timisoara ”Participarea in Liga Nationala de baschet masculin, Cupa Romaniei si Liga I tineret” , membrii comisiei au avut puncte de vedere diferite  privind suma propusa pentru finantare si au conditionat eligibilitatea si finantarea proiectului de ramanerea echipei BC Timba in Liga Nationala. Domnul primar Nicolae Robu a notificat in Raportul comisiei ca nu este de acord cu finantarea echipei BC Timba. Raportul comisiei cu rezultatele proiectelor de sport, cu notificarile mentionate a fost prezentat public pe site şi la avizierul Primariei. După termenul legal de contestatii, neavand inregistrata nici o contestatie, Comisia de analiză şi evaluare a aprobat in data de 23.04.2015, Procesul verbal final de evaluare şi selecţie a proiectelor câştigătoare, avand aceleasi mentiuni ca si in Raportul din data de 16.04.2015. Comisia  a solicitat Directiei Institutii Scolare, Medicale, Sportive si Culturale sa inainteze catre comisiile de specialitate ale consiliului local, proiectul de hotarare privind aprobarea asocierilor şi alocarea sumelor din bugetul local pe anul 2015, in vederea introducerii in plenul consiliului local. Aceste documente ale comisiei au fost anexate de secretariatul comisiei la proiectul de hotarare.
Fata de decizia comisiei din data de 23.04.2015, menţionăm următoarele aspecte :

Domnul consilier Vesa Vasile-Teodor membru al comisiei de analiză şi evaluare a proiectelor de sport, prin adresa depusă la secretariatul Directiei Instituţii Şcolare, Medicale, Sportive şi Culturale în data de 24.04.2015, a solicitat Biroului Baze Sportive o informare in scris privind situaţia sportivă la zi a echipei BC Timba Timişoara.Direcţia Instituţii Şcolare, Medicale, Sportive şi Culturale prin Biroul Baze Sportive a informat în scris pe domnul consilier Vesa Vasile-Teodor şi Comisia de analiză şi evaluare a proiectelor de sport, că până la data de 27.04.2015, situaţia echipei BC Timba Timişoara nu s-a schimbat faţă de cele prezentate în Raportul de prezentare nr.2 din data de 09.04.2015, respectiv conform Regulamentului Ligii Nationale de baschet masculin, editia 2014-2015, in vigoare , echipa este retrogradata, FR Baschet neluand o decizie privind structura Ligii Nationale pentru editia 2015-2016.
  Prin adresa cu nr. SC2015-010991 din 28.04.2015, domnul consilier Vesa Vasile –Teodor ne comunică oficial că îşi retrage punctul de vedere din şedinta comisiei de analiză şi evaluare a proiectelor de sport din data de 16.04.2015, menţionând că nu este de acord cu finanţarea echipei  BC Timba Timişoara şi a celorlalte secţii aparţinătoare acestui club şi îşi retrage semnătura din Procesul verbal final de evaluare şi selecţie a proiectelor câştigătoare, privind aprobarea asocierilor şi alocarea sumelor din bugetul local, pe anul 2015.

 Având în vedere nota de informare a Direcţiei Instituţii Şcolare, Medicale, Sportive şi Culturale, domnii consilieri Moşiu Simion si Wolf Elena, membri ai Comisiei de analiză şi evaluare a proiectelor de sport , prin adresele cu nr. SC2015-011053 din 28.04.2015, si SC2015-011385 din 28.04.2015, au comunicat că nu sunt de acord  cu finanţarea echipei  BC Timba Timişoara. Doi membri ai comisiei, in persoana d-lui Radu Toanca si d-nei Ramona Olteanu nu si-au retras acordul privind finantarea echipei BC Timba. Aceste documente mentionate sunt anexate la procesul vebal al secretariatului comisiei din 30.04.2015.
Având în vedere cele menţionate, prin prezentul referat propunem :
1. Să se aprobe proiectele pentru sport, cu  finanţare alocată de la bugetul local al Municipiului Timişoara, ale structurilor sportive, asociaţiilor sau fundaţiilor fară scop lucrativ, pe   anul 2015, conform Anexei 1, care face parte integrantă din hotărârea de consiliu local. Pentru proiectul structurii sportive BC Timba, comisiile de specialitate ale CL Timisoara, vor inainta plenului propunerea lor.
2. Să se aprobe asocierea, pe perioada anului 2015 , între Municipiul Timişoara şi structurile sportive , asociaţiile sau fundaţiile fară scop lucrativ, pentru care s-au aprobat proiecte pentru sport, conform Anexei 1 la hotărâre.
3. Să se aprobe contribuţiile financiare pe anul 2015, de la bugetul local al Municipiului Timişoara, din cap.67.02. "Cultură, recreere şi religie" (67.02.05.’’Servicii recreative şi sportive’’), pentru activităţile/acţiunile sportive din cadrul proiectelor structurilor sportive, asociaţiilor sau fundaţiilor fară scop lucrativ, în sumele prevăzute în Anexa 1 la prezenta hotarâre.              
4. Finanţarea contribuţiilor financiare potrivit pct.3, se va efectua prin contractele de asociere încheiate între Municipiul Timişoara şi structurile sportive şi organizaţiile ale căror proiecte au fost admise, în condiţiile şi cu respectarea  contractului de asociere cadru, aprobat prin HCLMT nr.147/25.03.2014.

5.Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul asocierii, sunt precizate în  Anexa 1 la contractul de asociere, elaborată în conformitate cu prevederile art.69 alin.(1)si (2) din Legea nr.69/2000 a educaţiei fizice şi sportului, privind cuprinderea în contractul încheiat între Municipiul Timişoara şi structurile sportive a activităţilor şi naturii de cheltuieli finanţate, în baza prevederilor H.G. nr.1447/2007 privind aprobarea Normelor financiare pentru activitatea sportivă.

6. Finanţarea pentru semestrul I 2015 reprezintă maxim 50 % din contribuţia financiară alocată fiecarei structuri sportive/ organizaţii. Suma rămasă necheltuită din această cotă din contribuţie  se va reporta pe semestrul al II-lea, pentru calendarul sportiv desfaşurat în această perioadă.

7.Finanţarea pentru semestrul al II-lea 2015 se acordă numai dacă structura sportivă/ organizaţia continuă sa activeze la cel mai înalt nivel de reprezentare sportivă, specific activităţii sportive pe care o desfăşoară.

8.Activitatea financiară a structurii sportive / organizaţiei, cu privire la modul de cheltuire a sumelor alocate din bugetul local, va fi controlată de către o comisie  numită prin Dispozitie a  Primarului Municipiului Timişoara. În acest sens, structura sportivă/organizaţia va înainta Municipiului Timişoara, toate documentele legate de sumele alocate prin prezenta hotărâre, în baza contractului de asociere.

9.Justificarea şi decontarea cheltuielilor ocazionate de calendarele competiţionale/proiectul sportiv se vor realiza numai pe bază de acte doveditoare, conform legii.
10. Structura sportivă/organizaţia este obligată să permită persoanelor delegate de instituţia finanţatoare să efectueze controlul privind modul de utilizare a contribuţiei financiare allocate.

11.In situaţia în care se constată că sume din contribuţia financiară alocată din bugetul local structurii sportive nu au fost utilizate în scopul atingerii obiectului asocierii sau/şi conform prevederilor legale, acestea vor fi recuperate de la structura sportivă/ organizaţie.
Drept pentru care înaintăm pentru analiză , avizare şi aprobare proiectul de hotărâre alăturat.
  Viceprimar,                                             Secretar,

  Dan Diaconu                                           Ioan Cojocari

              Director Directia Economica,                 Director executiv Direcţia Instituţii Scolare,  

                                                                              Medicale , Sportive şi Culturale,

              Smaranda Haracicu                                 Ioan Mihai Costa
                                                                              Biroul Baze Sportive,

                                                                              Ion Craşovan
                                                    Avizat Juridic,

                                        Daniela Ştefan                     

